**«Алматы облысы бойынша тексеру комиссиясы» ММ**

**Алматы облысы бойынша тексеру комиссиясының Кеген ауданы бойынша 2018 жылғы жергілікті бюджетінің атқарылуы туралы есебі**

 *(жергілікті атқару органы есебіне қорытынды)*

Жауапты орындаушылар:

Тексеру комиссиясының мүшесі Ж. Ноғайбеков.

Бөлім басшысы-мемлекеттік аудиторлар Н. Қалқаев

**Талдықорған қаласы 2019 ж.**

КІРІСПЕ

I БӨЛІМ. АУМАҚТЫҢ ӘЛЕУМЕТТІК-ЭКОНОМИКАЛЫҚ ДАМУЫНЫҢ НЕГІЗГІ КӨРСЕТКІШТЕРІ

II БӨЛІМ. ЖЕРГІЛІКТІ БЮДЖЕТТІҢ АТҚАРЫЛУЫН ТАЛДАУ

2.1. Жергілікті бюджетке түскен түсімдердің атқарылуын бағалау

2.2. Жергілікті бюджет кірістерінің атқарылуын бағалау

2.2.1. Салықтық түсімдерді талдау

2.2.2. Салықтық емес түсімдерді талдау

2.2.3. Негізгі капиталды сатудан түскен түсімдерді талдау

2.2.4. Трансферттер түсімдерін талдау

2.3. Жергілікті бюджет шығыстарының атқарылуын бағалау

2.3.1. Жергілікті бюджет шығындарының атқарылуын талдау

2.3.2. Бюджеттік кредиттердің пайдаланылуын талдау

2.3.3. Қаржы активтерін сатып алуға жұмсалған шығындарды талдау

2.3.4. Дебиторлық және кредиторлық берешектерді талдау

2.4. Аудандық маңызы бар қала, ауыл, кент, ауылдық округтер бюджетінің атқарылуын талдау

III БӨЛІМ. БАҒДАРЛАМАЛЫҚ ҚҰЖАТТАРДЫҢ ІСКЕ АСЫРЫЛУЫН БАҒАЛАУ

3.1. Аумақтарды дамыту бағдарламасының іске асырылуын бағалау

3.2. Аумақтағы басқа да бағдарламалардың жүзеге асырылуын бағалау

IV БӨЛІМ. ЖЕКЕЛЕГЕН БАҒЫТТАР БОЙЫНША НӘТИЖЕЛЕРГЕ ҚОЛ ЖЕТКІЗУ

4.1. Бюджеттік инвестициялық жобалардың іске асырылу тиімділігін бағалау

4.2. Бюджеттік бағдарламалар әкімшілерінің бюджет қаражатының пайдаланылу тиімділігін бағалау

4.3. Мемлекет активтерінің пайдаланылу тиімділігін бағалау

4.4. Квазимемлекеттік сектор субъектілері активтерінің пайдаланылу тиімділігін бағалау

4.5. Жүргізілген мемлекеттік аудит нәтижелерін бағалау

V БӨЛІМ. ҚОРЫТЫНДЫ БӨЛІК

5.1. Тұжырымдар

5.2. Ұсынымдар

**КІРІСПЕ**

Қазақстан Республикасы «Мемлекеттік аудит және қаржылық бақылау туралы» Қазақстан Республикасының 2015 жылғы 12 қарашадағы №392-V Заңының 29 – бабына сәйкес Алматы облысы бойынша тексеру комиссиясы-мен (бұдан әрі-Тексеру комиссиясы) 2018 жылға арналған Кеген ауданының бюджетінің атқарылуы туралы есебіне (бұдан әрі – Есеп) қорытынды есебі әзірленді.

Есептің бірінші бөлімінде Кеген ауданының 2018 жылға арналған негізгі әлеуметтік-экономикалық даму көрсеткіштерінің қысқаша талдамасы көрсетілген.

Есептің екінші бөлімінде Кеген ауданының бюджеттің атқарылуына талдау жүргізілген. Бөлімде кіріс түсімдері, салықтық және салықтан тыс түсімдер, түсімдер бойынша бересілер, шығындардың орындалуы, мемлекеттік қаржылық активтерді сатып алу, аудандық бюджеттің дебиторлық және кредиторлық берешектері, аудандық бюджеттің тапшылығын (профицитті) қаржыландыру және оның қаржыландыру көздері бойынша талдау деректері көрсетілген.

Үшінші бөлімде бақылау және талдау іс-шараларының қорытындылары бойынша Кеген аудандық бюджеттің негізгі параметрлерінің орындалуын бағалау, соның ішінде Қазақстан Республикасының бюджеттік жүйесінің принциптеріне сәйкес, жергілікті мемлекеттік органдармен тікелей және түпкілікті нәтижелерге қол жеткізілуін, Қазақстан Республикасы заңнамасына аудандық бюджет қаражаттарының пайдаланылуын бағалау ұсынылған.

Төртінші бөлімде бюджеттік инвестициялық жобалардың іске асырылу тиімділігіне және бюджеттік бағдарламалар әкімшілерінің бюджет қаражатының пайдаланылу тиімділігіне бағалау жүргізілді.

Бесінші бөлімде тұжырымдар жасалып, ұсынымдар ұсынымдар берілді.

**I БӨЛІМ. АУМАҚТЫҢ ӘЛЕУМЕТТІК-ЭКОНОМИКАЛЫҚ ДАМУЫНЫҢ НЕГІЗГІ КӨРСЕТКІШТЕРІ**

Ауданда  **өнеркәсіп саласында** 2018  жылы 14 млрд. 191 млн теңгенің өнімі өндіріліп  нақты көлем индексі  103,1 пайызға орындалды.

- 8 млрд. 592 млн теңгеге  электр энергия, 5 млрд 591 млн теңге өңдеу өнеркәсібінің өнімі, 7,1 млн теңгеге жерасты суы өндірілді.

Аудан бюджетінің кірісі жағының орындалуы  салық түсімдері бойынша 2018  жылдың 9 айында 57,8 млн теңге салық түсімдері түсірілді.

Оның  ішінде: Республикалық бюджетке -1,2 млн теңге, облыстық  бюджетке - 53,7 млн теңге,  аудандық бюджетке – 2,9 млн теңге түсірілді.

**Ауылшаруашылығы бойынша**  9 млрд 402 млн теңгенің өнімі өндіріліп, нақты көлем индексі 100,9 пайызға орындалды.

Себілген  6 490 га күздік және жаздық дәнді дақылдан  (гектарына 20 центнер), 13 011 тонна,  майлы дақыл 120 га сафлордан (гектарына 15 центнер), 180 тонна өнім алынды.

Отырғызылған 2 465 га картоптан (гектарына 180 центнер), 44 370 тонна, 271 га көкөністен  (гектарыны 260 центнер) 7 046 тонна өнім жиналды. 145 256 тонна шөп дайындалып мал қораларына жеткізілді.

Казагрофинанс арқылы   Ұзынбулақ ауылдық округінен «Даулет» шаруа қожалығы 1 дана МТЗ-82  тракторын, Қарабулақ ауылдық округінен «Көлбастау» ауыл шаруашылық кооперативі 1 дана МТЗ-82  тракторын,  Қарқара ауылдық округінен  «Мәди» шаруа қожалығы 1 дана МТЗ-82 тракторын тіркемелерімен, Тасашы ауылдық округінен «Саят» шаруа қожалығы 1 дана МТЗ-82 тракторын лизингіге сатып  алды.

Мал басының саны:  Ірі қара – 57 848,  (2017 ж. 57 848  бас), жылқы -33 795, (2017 ж. 33 795  бас), қой-ешкі- 207 265  басқа жетті (2017 ж. 207 265 бас).

Мал мен құс етін өндіру тірі салмақта 5 758  тонна ет (2017 ж. 5 758 тонна), 15 077  тонна, (2017 ж. 15 077   тонна) сиыр сүті, 567 тонна жүн өндірілді.

Ауданда  мал тұқымын асылдандыру жұмысымен 8 асыл тұқымды  шаруа қожалықтары айнылысады; 4-асыл тұқымды ірі қара шаруа қожалығында 2 087   бас  ірі қара малы бар (аудандағы жалпы  ірі қараның 4,3% құрайды). 4-асыл тұқымды қой  шаруа қожалығында   8 800 бас асыл тұқымды қой бар. (аудандағы жалпы қой малының  4,4% құрайды).

Тұқым түрлендіру бойынша ИАС бағдарламасына 1200 бас аналықты  тіркету жоспарланған. Бүгінгі күнге 1919 аналық бас ИАС бағдарламасына тіркеуге алынып  160,0 пайызға  орындалды.

Экспортқа ет шығарудың жоспары 20 тонна. Бүгінгі күнге «Ұларлы» шаруа қожалығынан 80 бас бұқашықтар сойылып 20 тонна ет Қырғыз мемлекетіне экспортқа шығарылды.

Шырғанақ ауылдық округінен «Руслан» шаруа қожалығы 50 басқа арналған тауарлы сүт фермасын ашуға «Аграрлық кредиттік коорпарациясы» арқылы несие алуға жұмыс жүргізілуде.

**Ауданда  2 392 шағын және орта кәсіпкерлік** субъектілері жұмыс істеуде. Оның ішінде 181 заңды тұлға, 672 жеке кәсіпкер, 1 539 шаруа қожалықтары. Оларда 5 680 адам жұмыс істейді.

Шағын және орта бизнес субьектілері 9 айда 1 798,2 млн теңгенің өнімі өндіріліп, бюджетке 324,7 млн теңгенің салығы құйылды. Шағын және орта кәсіпкерліктен түскен салықтың көлемі жергілікті бюджеттің 37,3 пайызын құрады (облыс  33,5  пайыз).

**«Өңірлерді дамыту» бағдарламасы бойынша** Талды, Ақсай ауылдарының ауыз су жүйесіне 55 млн. теңге бөлініп, құрылыс жұмыстары жүргізілуде. Қараша айында толық іске қосылады.

Жалаңаш ауылының ауыз су жүйесін ағымдағы жөндеу жұмыстарына 10 млн. теңге бөлініп жөндеу жұмыстары жүргізілуде.

2018 жылдың 9 айында 2 млрд 107 млн теңгеге **құрылыс жұмыстары** атқарылып, нақты көлем индексі 2,3 есеге орындалды.

1 722 шаршы алаң жеке тұрғындардың есебінен тұрғын үй пайдалануға беріліп, 86,7 пайызға орындалды.

9 ауылда 187,6 млн теңгеге полиция пунктінің құрылыс жұмыстары жүргізілуде.

129,7 млн теңгеге Кіші Қарқара ауылында  медициналық пункт ғимараты салынып, қажетті құрал жабдықтармен қамтамасыз етіліп, пайдалануға берілді.

Алматы облыстық құрылыс басқармасы арқылы қабылданып алынды.

Аудан аумағында жалпы **автокөлік жолдарының ұзындығы** – 704 шақырым, оның 215 шақырымы Республикалық маңызы бар жолдар, 243 шақырымы облыстық маңызы бар жолдар және 246 шақырымы жергілікті маңызы бар жолдарға жатады.

Республикалық маңызы бар жолдар бойынша: «Көкпек – Кеген –Қырғызстан шекарасы (Тюп)» автокөлік жолының Кеген асуы 41-53 км аралығына (12 км) және Қырғыз шекара маңы 88 – 99 км аралығына (11 км), жалпы 23 км (22,128 км) күрделі жөндеу жұмыстары жүргізілуде.

«Жалаңаш – Саты – Көлсай көлі» автокөлік жолының Жалаңаш ауылынан Саты ауылына дейін 43-78 шақырым аралығына (34,2 км) күрделі жөндеу жұмыстары жүргізілуде.

Саты ауылынан Көлсай көлдеріне дейін 78 - 89 шақырым аралығына (11 шақырым жол) орташа жөндеу жұмыстары жүргізілуде.

Облыстық маңызы бар жолдар бойынша: «Кеген – Жалаңаш» автокөлік жолының Талды ауылынан Тоғызбұлақ ауылына дейін 32-57 шақырым аралығына (25,7 км) орташа жөндеу жұмыстары жүргізуде.

Жергілікті маңызы бар жолдар бойынша: 2018 жылы Кеген ауылының көше жолдарын ағымдағы жөндеуден өткізуге 25 млн. теңге қаражат бөлініп, 7 300 м2. (6 көше) жол ағымдағы жөндеуден өткізілді.

Шырғанақ ауылындағы барлық көше жолдарының  ұзындығы 9,5 шақырым. 2018 жылы Шырғанақ ауылына  59,3 млн.теңге қаражат бөлініп, 20 455 м2 (5 көше) жол ағымдағы жөндеуден өткізілді. Жөндеу жұмыстары аяқталды.

Күрметі ауылындағы барлық көше жолдарының  ұзындығы 2,6 шақырым. Бүгінгі күнге Күрметі ауылына  6 млн. теңге қаражат бөлініп, 0,9 шақырым (1көше) жол орташа жөндеуден өткізілді.

Жалаңаш ауылының Серікбаев көшесін орташа жөндеу жұмысын жүргізуге 15,0 млн.теңге бөлініп жөндеу жұмыстары жүргізілуде.

**Білім саласында** 7 бастауыш, 4 негізгі,  21 орта мектеп бойынша (барлығы- 32 мектеп).

2018 - 2019 оқу жылын  5309 оқушы  мен бастады. (2017 жылы 5 469 оқушы, 160 оқушыға азайды).

17 мектепте  асхана, 9 мектепте  буфеттік тамақтандыру ұйымдастырылып, 5 218 оқушы ыстық тамақпен қамтылған. Әлеуметтік аз қамтылған отбасы балаларынан  597 бала тегін ыстық тамақпен тамақтанады.

5 елді мекеннен 5 орта мектепке 243 окушы автобустармен тасымалданып оқытылады. Олар (Туменбай, Көкпияз, Алғабас, Мойнақ, Кіші  - Қарқара, Тасашы мектептері).

Кең жолақты интернет жүйесіне 30 мектеп қосылған, 2 мектеп (Ө. Жаңабаев, С. Серкебаев атындаға орта мектептері) талшықты интернет жүйесімен жұмыс істейді.

Ауданда 0-6 жас аралығында 3876 бала есепте тұрады. 0-3 жас аралығындағы бала саны – 2 047, 3-6 жас аралығындағы 1 829 баланың 543-і мектепалды даярлық сыныптарында, 3 мемлекеттік, 3 жекеменшік балабақшаларда - 570-і, 20 мектеп жанындағы шағын орталықтарда 610-ы тәрбиеленіп, 3-6 жас аралығындағы балаларды мектепке дейінгі тәрбиемен қамту көрсеткіші  94,2%-ды құрады.

Бөлексаз орта мектебін 262,8 млн теңгеге, Ы.Көшкінов атындағы орта мектебін 200,3 млн теңгеге, күрделі жөндеу жұмыстары жүргізіліп, биылғы  оқу жылына пайдалануға берілді.

А.Туркебаев атындағы орта мектептің жанындағы  спорт алаңын ағымдағы жөндеу жұмыстарын жүргізуге 32,0 млн теңге бөлініп жөндеу жұмыстары аяқталды.

 **Денсаулық сақтау саласында** 64 дәрігер, 327 орта буын медицина қызметкерлері жұмыс жасайды. Жоғары білімді кадрлар жетіспеушілігі әлі де  сақталуда. Барлығы 10 дәрігер жетіспейді (оториноларинголог - 1, офтальмолог - 1, неонотолог - 2, реаниматолог - 2, неврапатолог - 1, эндокринолог  - 1, кардиолог - 1, педиатр - 1.

Аудандық аурухананың материалдық техникалық базасын нығайтуға 53,9 млн теңгеге ота жасау столы, жаңа туған нәрестелерді демалдыратын аппарат, (СР ҒР) наркозбен демалдыратын аппаратар сатып алынды.

Ауданда жыл басынан барлығы 124 азамат кәсіптік оқуға жіберіліп олар «Көлсай кәсіптік техникалық», «Сарыжаз кәсіптік техникалық», «Алматы облысының қызмет көрсету және тамақтандыру саласындағы инновациялық технологиялар» колледждерінде оқытылуда. Оқуын аяқтаған 112 азамат тұрақты жұмысқа орналастырылды (жоспар 87 адам).

62  азамат «Бизнес бастау» бағдарламасы бойынша оқытылып, 18 азаматқа 105,2 млн теңге несие беріліп, олардан 12 жұмыс орнына  ашылып 24 жұмыссыз азамат жұмысқа орналастырылды.

Қоғамдық жұмысқа 209, әлеуметтік жұмыс орындарына 38, жастар тәжірибесіне 44 жұмыссыз азамат жіберілді.

Жұмыс іздеуші ретінде 1001 азамат тіркеліп, олардың 855 – і жұмыспен қамту шараларына тартылып, 564 – і тұрақты жұмысқа орналастырылды.

9 айда  жұмыс іздеуші ретінде 31 мүмкіндігі шектеулі мүгедек азамат тіркеліп, оның 15 - і тұрақты жұмысқа орналастырылып, 4-і қоғамдық жұмысқа, 5-і кәсіптік оқуға, 3 – і әлеуметтік жұмыс орындарына тартылды.

Бас бостандығынан айыру орындарынан босатылған және пробация қызметінің есебінде тұрған 11 азамат тіркеліп, оның 10-ы  тұрақты жұмысқа орналастырылып, 2 – і қоғамдық жұмысқа,  2 - і кәсіптік оқуға тартылды.

9 айда ауданда 380 жаңа жұмыс орны ашылды (жоспар 396 орындалуы  95,9 пайыз).

**Мәдениет**

2018 жылдың 11 шілдесі күні ауданымыздағы Қарқара жайлауында Елбасының «Рухани жаңғыру» бағдарламасы мен «Қазақстану» ғылыми-ағартушылық жобасының аясында Алматы облыстық Қазақстан халқы Ассамблеясы, облыстық «Достық үйі - Қоғамдық келісім орталығының» және Кеген ауданы әкімдігінің ұйымдастыруымен «Ұлы дала елінің қонақжай қасиеті» атты «Қымызмұрындық» мерекесі болып өтті. Ауданымыздағы Қарқара жайлауында Қымызмұрындық Елордамыз Астана қаласының 20 жылдығы мен ауданымыздың өз алдына Кеген ауданы болып құрылған жағдайында  өткізілді.

2018 жылдың 28 шілдесінде Кеген ауданы Алғабас ауылдық округінде Керейқұл бабамыздың ескерткішінің ашылу салтанаты өтті.

«Рухани Жаңғыру» бағдарламасы аясында Алматы облысының өңірлік жобалық кеңсесінің ұйымдастыруымен 2018 жылғы 16-17 тамыз аралығында Қапшағай қаласында «Жобаларды басқару негіздері» оқыту семинар- тренингте  азаматтық жауапкершілікпен жоғарғы белсенділік танытып, бәсекеге қабілеттілік пен прагматизмді дамытуға қосқан үлесі үшін жүлделі I-дәрежелі дипломмен  Кеген ауданы марапатталды.

Алматы облысы әкімі Амандық Ғаббасұлы Баталовтың бастамасымен, Алматы облыстық мәдениет, архивтер және құжаттама басқармасы және Алматы облыстық көркем өнер галериясының ұйымдастырумен үстіміздің жылдың 10-18 қыркүйегі аралығында Елбасы Н.Назарбаевтың «Болашаққа бағдар: рухани жаңғыру» бағдарламалық мақаласы аясында кәсіпқой суретшілердің «Туған жерім-тұғырым» атты халықаралық кәсіпқой пленері Саты ауылында өткізіліп, суретшілердің табиғаты ерекше Меркі, Көлсай, Қайыңды көлдері сынды әсем жерлері бейнеленген суреттердің ең үздік деген туындылары Алматы облыстық «Көркем өнер галериясының» негізгі қорының экспонаты ретінде сақтауға алынды.

Үстіміздегі жылдың 21-қыркүйегінде Алматы облыстық Қазақстан халқы Ассамблеясы мен «Достық үйі - Қоғамдық келісім» орталығының ұйымдастыруымен өткізілген мемлекеттік тілдің қолдану аясын кеңейту, этнос өкілдерінің мемлекеттік тілді меңгеруге ынталандыру мақсатында  қазақ тілі білгірлерінің «Көркем ой, көркем сөз, көркем тіл» атты облыстық конкурсқа Ақай Нүсіпбеков атындағы орта мектебінің ағылшын тілі пәнінің мұғалімі Савкина Александра Сергеевна қатысып II-дәрежелі дипломмен марапатталып, Астана қаласында өтетін республикалық конкурсқа жолдама алды.

2018 жылы 7 қыркүйек Елбасы Н.Назарбаевтың «Болашаққа бағдар: рухани жаңғыру» бағдарламалық мақаласы аясында үйекте Кеген ауылындағы аудандық Мәдениет үйінде Елбасы Н.Назарбаевтың «Болашаққа бағдар: рухани жаңғыру» бағдарламалық мақаласы аясында «Туған жер, ыстықсың сен маған» атты Қазақстан Республикасының еңбек сіңірген қайраткері, композитор, профессор Ермұрат Үсеновтың авторлық ән кеші жоғары дәрежеде өтті.

83,8 млн теңгеге Алғабас аулының мәдениет үйіне күрделі жөндеу жұмысын  «Азамат Құрылыс»  ЖШС – і  жүргізуде. Бүгінгі күнге мәдениет үйінің күрделі жөндеу жұмыстарының 70% атқарылды.

**Спорт**

Қазақстан дамуының  Стратегиялық жоспарында  Президент 2020 жылға қарай республикамызда дене шынықтырумен шұғылданатын халықтың пайыздық көрсеткіш деңгейі 30% - ға дейін жету туралы нақты тапсырды.

Елбасы Н.Ә.Назарбаевтың Қазақстан Республикасының Халқына арналған Жолдауына сәйкес спорттың бұқаралығын, халықтың спортқа қызығушылығын арттыру мақсатында  аудан  көлемінде  спорттық іс-шаралар өткізілуде.

Бүгінгі күні спортпен шұғылданатын адамдар саны 10 620 жетіп, яғни аудандағы жалпы халық санының - 29 пайызын құрады.

Жалпы аудан бойынша 2018 жылдың 9 айында спорттың әр түрінен 32 рет жарыс өткізілді. Оның ішінде Қазақстан Республикасының Тұңғыш Президенті Елбасы Н.Ә.Назарбаевтың «Болашаққа бағдар: Рухани жаңғыру» бағдарламалық мақаласы аясында спорт түрлерінен 12 рет  жарыс өткізілген.

Елбасының Жолдауындағы тапсырмаларды орындау және салауатты өмір салтын насихаттау мен орындау мақсатында аудан бойынша 12 ауылдық округ әкімдерінің аппараттарындағы 12 спорт жөніндегі әдіскер-нұсқаушылар арқылы 2 - рет семинар, 1 конференция өткізілді.

**II БӨЛІМ. ЖЕРГІЛІКТІ БЮДЖЕТТІҢ АТҚАРЫЛУЫН ТАЛДАУ**

Кеген ауданының «2018 жылға арналған бюджеті» 8 тамыз 2018 жылғы №5-18 санды аудандық мәслихаттың шешімі негізінде және Кеген ауданы әкімінің 20 тамыз 2018 жылғы №72 қаулысына сәйкес төмендегі көлемде:

Аудан бюджетінің кірісі мен шығысы барлығы – 4 523 441,0 мың теңге болып бекітілген.

Облыстық бюджеттен алынатын ресми трансферттер барлығы – 4 482 033,0 мың теңге болып, аудан бюджетінің 99% құрады. Соның ішінде:

- облыстық бюджеттен ағымдағы трансферттер – 4275137,0 мың теңгеге қарастырылған;

- облыстық бюджеттен қаралған даму трансферттері – 206896,0 мың теңге.

Жыл ішінде бекітілген аудан бюджетіне 1 рет бюджеттің атқарылуы барысында облыстық, аудандық мәслихаттар шешімдерімен, жергілікті атқарушы органның шешімдері мен қаулыларымен бекітілген жоспары нақтыланып, толықтырулар мен өзгерістер енгізілген жиынтық жоспарының көлемі 1 қаңтар 2018 жылға 6 753 433,0 мың теңге болды немесе бекітілген бюджетпен салыстырғанда 2 229 992,0 мың теңгеге қосымша қаржы бөліну арқылы көбейген. Облыстық бюджеттен алынатын ресми трансферттер барлығы 2 158 584,0 мың теңге болып, аудан бюджетінің 98% құраса, жыл басындағы бекітілген бюджетпен салыстырғанда 2 323 449,0 мың теңгеге азайды, азайған сома Райымбек ауданына ауыстырылды.

**2.1.Жергілікті бюджетке түскен түсімдердің атқарылуын бағалау.**

Аудан бюджетінің бекітілген меншікті кірісі 114 380,0 мың теңге, нақтыланған бюджет кірісі 77 336,0 мың теңге болса, нақты түскен кіріс 154 246,0 мың теңгеге немесе 199,4 пайызға орындалып, жыл соңына 76 910,0 мың теңгеге жоспар артығымен орындалған.

**2.2**.**Жергілікті бюджет кірістерінің атқарылуын бағалау**

Есепті қаржы жылы басындағы бөлінген бюджет кірісі 71 408,0 мың теңге, нақтыланған бюджет кірісі 41 408,0 мың теңге, өзгертулер мен толықтырулар енгізілген бюджет кірісі 30 000,0 мың теңге, нақты кіріс 123 817,0 мың теңге болып 102,4% орындалған, осының ішінде:

- ауданның өз кірісі 123 817,0 мың теңге немесе 102,4%;

- трансферттер бойынша 2 136 672,0 мың теңге немесе 99,9%;

- жергілікті атқарушы органдардың алатын қарыздары 25 253,0 мың теңге немесе 100%, оның ішінде облыстық бюджеттің ішкі көздерінің қаражатынан берілетін кредиттер есебінен 25 253,0 мың теңге;

- бюджеттік кредиттерді өтеу 25 253,0 мың теңге немесе 100%;

- бос қалдық қаржысы 0 теңге.

**2.2.1.Салықтық түсімдерді талдау**

Аудан бюджетінің кірісі жағынан жалпы салық түсімдері бойынша 2 229 992,0 мың теңгемен бекітіліп, жыл ішінде 2 147 039,0 мың теңгеге нақтыланса, орындалуы 2 198 672,7 мың теңге болған немесе 102,4 %-ке артығымен орындалған, соның ішінде:

- табыс салығы 515,0 мың теңге жоспарланса, 1161,4 мың теңгеге орындалып, 225,5 % құраған немесе 646,4 мың теңгеге артық орындалған;

- мүлік салығы 57 702,0 мың теңге жоспарланса, 111 539,6 мың теңгеге орындалып, 193,4 % құраған немесе 53 837,6 мың теңгеге артық орындалған;

- жер салығы 409,0 мың теңге жоспарланса, 1018,2 мың теңгеге орындалып, 249% құраған немесе 609,2 мың теңгеге артық орындалған;

- көлік салығы 9 308,0 мың теңге жоспарланса, 5 658,3 мың теңгеге орындалып, 60.8 % құраған немесе 3 649,7 мың теңгеге кем орындалған;

- бірыңғай жер салығы 800,0 мың теңге жоспарланса, 946,8 мың теңгеге орындалып, 118,4 % құраған немесе 146,8 мың теңгеге артық орындалған;

- акциздер 462,0 мың теңге жоспарланса, 467,8 мың теңгеге орындалып, 101,3% құраған немесе 5,8 мың теңгеге артық орындалған;

- табиғи және басқада ресурстарды пайдаланғаны үшін төлем 1 500,0 мың теңге жоспарланса, 2 251,7 мың теңгеге орындалып, 150,1% құраған немесе 751,7 мың теңгеге артық орындалған;

- кәсіпкерлік қызметті жүргізу 210,0 мың теңге жоспарланса, 169,5 мың теңгеге орындалып, 80,7 % құраған немесе 40,5 мың теңгеге кем орындалған;

- мемлекеттік баж 388,0 мың теңге жоспарланса, 603,6 мың теңгеге орындалып, 155,6 % құраған немесе 215,6 мың теңгеге артық орындалған.

**2.2.2.Салықтық емес түсімдерді талдау**

Салықтық емес түсімдер бойынша 114,0 мың теңгемен бекітіліп, жыл ішінде 114,0 мың теңгеге нақтыланса, орындалуы 1 054,4 мың теңге болған немесе 925 %-ке артығымен орындалған, соның ішінде:

- мемлекет меншігіндегі мүлікті жалға беруден түсетін кірістер 99,0 мың теңге жоспарланып 214,4 мың теңгеге орындалып 216,6 % құраған немесе 115,4 мың теңгеге артық орындалған;

- мемлекеттік мекемелерге салынған айыппұлдар 12,5 мың теңгеге болған;

- жергілікті бюджетке түсетін салықтық емес басқа да түсімдер 827,5 мың теңге.

**2.2.3.Негізігі капиталды сатудан түскен түсімдерді талдау**

Негізгі капиталды сатудан түсетін түсімдер бойынша жоспар болмаса да, орындалуы 40,8 мың теңгеге орындалған, соның ішінде:

- жер сатудан түсетін кірістер 40,8 мың теңге.

**2.2.4.Трансферт түсімдерін талдау**

Трансферт түсімдері бойынша 4 482 033,0 мың теңгемен бекітіліп, жыл ішінде 2 158 584,0 мың теңгеге нақтыланса, орындалуы 2 073 760,0 мың теңге болған немесе 99,9%-ке, соның ішінде:

- облыстық бюджеттен түсетін субвенция – 0 теңге;

- даму трансферті – 191 529,0 мың теңге;

- ағымдағы трансферттер – 572 842,0 мың теңге қарастырылған.

**2.3.Жергілікті бюджет шығыстарының атқарылуын бағалау**

2018 жылы бюджеттің нақтыланған шығын жоспары 2 490 460,0 мың теңге, кассалық шығындары 2 490 448,7 мың теңге, немесе 99,9%.

2018 жылдың соңына 11,3 мың теңге аудандық бюджет қаражаты игерілмеген, оның ішінде:

- 0,9 мың теңге мекемелерден аз мөлшерден жиналған шоттағы қалдық;

- 4,1 мың теңге Кеген ауылдық округі бойынша көше жарығының жұмысының жоқтығына байланысты;

- 1,5 мың теңге Ұзынбұлақ ауылдық округі бойынша екі аудан бөлінген кезінде толық аударылым жасалмаған;

- 2,0 мың теңге Шырғанақ ауылдық округі бойынша салық түспеуіне байланысты;

- 2,8 мың теңге жалпы сипаттағы мемлекеттік қызметтер көрсету.

**2.3.1.Жергілікті бюджет шығындарының атқарылуын талдау**

Бюджеттің шығыстары негізінде жыл ішінде төмендегідей бюджеттік бағдарламалар әкімгерлерімен, ведомствалық мекемелерге бөлінген қаржылар игерілді. Жалпы аудан бюджетінің шығыстары бойынша 2018 жылғы нақтыланған бюджет жоспары 99,3% ға орындалды. Олар төмендегідей функционалдық топтар бойынша:

**«Жалпы сипаттағы мемлекеттік қызметтер» қызметтік тобы** **бойынша** 2018 жылға бекітілген бюджет жоспары 223 910,0 мың теңге, нақтыланған бюджет жоспары 189 926,0 мың теңге, толықтырулар мен өзгерістер енгізілген жоспар 189 926,0 мың теңге, кассалық орындалуы 189 172,0 мың теңге, орындалуы 99,6%.

**«Қорғаныс» қызметтік тобы бойынша** 2018 жылға бекітілген бюджет жоспары 267,0 мың теңге, нақтыланған бюджет жоспары 267,0 мың теңге, толықтырулар мен өзгерістер енгізілген жоспар 267,0 мың теңге, кассалық орындалуы 267,0 мың теңге, орындалуы 100%.

**«Қоғамдық тәртіп, қауіпсіздік, құқықтық, сот, қылмыстық атқару қызметі» қызметтік тобы бойынша** 2018 жылға бекітілген бюджет жоспары 188 926,0 мың теңге, нақтыланған бюджет жоспары 39 036,0 мың теңге, толықтырулар мен өзгерістер енгізілген жоспар 39 036,0 мың теңге, кассалық орындалуы 39 036,0 мың теңге, орындалуы 100%.

**«Білім беру» қызметтік тобы бойынша** 2018 жылға бекітілген бюджет жоспары 3 357 329,0 мың теңге, нақтыланған бюджет жоспары 1 405 737,0 мың

теңге, толықтырулар мен өзгерістер енгізілген жоспар 1 405 737,0 мың теңге, кассалық орындалуы 1 405 459,2 мың теңге, орындалуы 100%.

**«Әлеуметтік көмек және әлеуметтік қамсыздандыру» қызметтік тобы бойынша** 2018 жылға бекітілген бюджет жоспары 158 880,0 мың теңге, нақтыланған бюджет жоспары 135 382,0 мың теңге, толықтырулар мен өзгерістер енгізілген жоспар 135 382,0 мың теңге, кассалық орындалуы 135 196,0 мың теңге, орындалуы 100%.

**«Тұрғын үй-коммуналдық шаруашылық» қызметтік тобы бойынша** 2018 жылға бекітілген бюджет жоспары 95 725,0 мың теңге, нақтыланған бюджет жоспары 117 093,0 мың теңге, толықтырулар мен өзгерістер енгізілген жоспар 117 093,0 мың теңге, кассалық орындалуы 114 004,2 мың теңге, орындалуы 97,4%.

**«Мәдениет, спорт, туризм және ақпараттық кеңістік» қызметтік тобы бойынша** 2018 жылға бекітілген бюджет жоспары 126 719,0 мың теңге, нақтыланған бюджет жоспары 124 806,0 мың теңге, толықтырулар мен өзгерістер енгізілген жоспар 124 806,0 мың теңге, кассалық орындалуы 124 730,8 мың теңге, орындалуы 99,9%.

**«Ауыл, су, орман, балық шаруашылығы, ерекше қорғалатын табиғи аумақтар, қоршаған ортаны және жануарлар дүниесін қорғау, жер қатынастары» қызметтік тобы бойынша** 2018 жылға бекітілген бюджет жоспары 63 158,0 мың теңге, нақтыланған бюджет жоспары 105 759,0 мың теңге, толықтырулар мен өзгерістер енгізілген жоспар 105 759,0 мың теңге, кассалық орындалуы 105 741,4 мың теңге, орындалуы 100%.

**«Өнеркәсіп, сәулет, қала құрылысы және құрылыс қызметі» тобы бойынша** 2018 жылға бекітілген бюджет жоспары 28 398,0 мың теңге, нақтыланған бюджет жоспары 16 157,0 мың теңге, толықтырулар мен өзгерістер енгізілген жоспар 16 157,0 мың теңге, кассалық орындалуы 16 156,0 мың теңге, орындалуы 100%.

**«Көлік және коммуникация» қызметтік тобы бойынша** 2018 жылға бекітілген бюджет жоспары 54 280,0 мың теңге, нақтыланған бюджет жоспары 53 642,0 мың теңге, толықтырулар мен өзгерістер енгізілген жоспар 53 642,0 мың теңге, кассалық орындалуы 53 376,3 мың теңге, орындалуы 100%.

**«Басқалары» қызметтік тобы бойынша** 2018 жылға бекітілген бюджет жоспары 5 506,0 мың теңге, нақтыланған бюджет жоспары 24 113,0 мың теңге, толықтырулар мен өзгерістер енгізілген жоспар 24 113,0 мың теңге, кассалық орындалуы 17 529,0 мың теңге, орындалуы 72,7%.

**«Трансферттер» қызметтік тобында** 2018 жылға бекітілген бюджет жоспары 5 506,0 мың теңге, нақтыланған бюджет жоспары 3 459,0 мың теңге, толықтырулар мен өзгерістер енгізілген жоспар 3 459,0 мың теңге, кассалық орындалуы 3 459,0 мың теңге, орындалуы 100%.

**«Қарыздарды өтеу» қызметтік тобында** 2018 жылға бекітілген бюджет жоспары 25 253,0 мың теңге, нақтыланған бюджет жоспары 25 253,0 мың теңге, толықтырулар мен өзгерістер енгізілген жоспар 25 253,0 мың теңге, кассалық орындалуы 25 253,0 мың теңге, орындалуы 100%.

Жалпы сипаттағы мемлекеттік қызметтер көрсетуге 2018 жылға қаржыландыруға жоспарланған қаржы нақтыланған жоспармен салыстырғанда 100% ға орындалды.

**2.3.2. Бюджеттік кредиттердің пайдалануын талдау**

Бюджеттік кредиттерді өтеу бойынша жоспарлануы 25 253,0 мың теңге, нақтыланған бюджет 25 253,0 мың теңге, орындалуы 25 252,5 мың теңге болған немесе 100% орындалған.

**2.3.3. Қаржы активтерін сатып алуға жұмсалған шығындарды талдау.**

01.08.2018 ж.бухгалтерлік балансбойынша активтер есепті жылдың басына 289 125,9 теңгені, жыл соңына 2 187 040,0 мың теңгені құраған, оның ішінде: негізгі қорлар 1 690 660,1 мың теңге, материалдық емес активтер 91 440,4 мың теңге. Активтер 1 608 186,3 мың теңгеге көбейген.

**2.3.4.Дебиторлық және кредиторлық берешектерді талдау**

Дебиторлық берешек 1 139,4 мың теңге, осының ішінде Кеген ауданының ауылдық округтері бойынша:

- еңбек ақы бойынша 249,8 мың теңге;

- әлеуметтік салық 14,3 мың теңге;

- әлеуметтік сақтандыру 6,9 мың теңге;

- еңбек ақы тех персонал 40,8 мың теңге;

- әлеуметтік сақтандыру 46,5 мың теңге;

- іс-сапар шығыны тех персонал 14,2 мың теңге;

- коммуналдық шығындар 317,8 мың теңге;

- байланыс қызметіне 399,8 мың теңге;

- өзгеде қорлар 7,0 мың теңге;

- іс-сапар шығыны 42,3 мың теңге.

Кредиторлық берешек 302,3 мың теңге, оның ішінде Кеген ауданының ауылдық округтері бойынша:

- еңбек ақы бойынша 30,8 мың теңге;

- әлеуметтік салық 44,7 мың теңге;

- әлеуметтік сақтандыру 19,9 мың теңге;

- медициналық сақтандыру 6,2 мың теңге;

- еңбек ақы тех персонал 13,5 мың теңге;

- іс-сапар шығыны тех персонал 41,8 мың теңге;

- коммуналдық шығындар 36,3 мың теңге;

- байланыс қызметіне 35,0 мың теңге;

- іс-сапар шығыны 74,1 мың теңге.

**2.4. Аудандық маңызы бар қала, ауыл, кент, ауылдық округтер бюджетінің атқарылуын талдау**

«Кеген ауданының ауылдық округтерінің 2018-2020 жылдарға арналған бюджеті туралы» Кеген аудандық мәслихатының 2018 жылғы 20 тамыздағы №7-23 шешімін іске асыру туралы 2018 жылдың №11-35 шешіміне сәйкес ауылдық округтердің бюджеті 481 677 мың болып бекітілген.

Кеген ауданында 12 ауылдық округтер бар, оның ішінде 7 ауылдық округтер 4 деңгейлі бюджетке көшірілген, осы 7 ауылдық округтер бойынша бюджетінің меншік өз кірісі – 73 364 мың теңге немесе ол аудан бюджетінің 61 пайызын құраса, қалғаны 408 313 жоғары тұрған бюджеті есебінен берілген трансферттерден берілген;

- облыстық бюджеттен алынатын нысаналы трансферттер барлығы – 4 482 033 мың теңге болып, аудан бюджетінің 99 пайызын құраған, осынын ішінде:

- облыстық бюджеттен ағымдағы трансферттер – 4 275 137 мың теңгеге қарастырылған.

- облыстық бюджеттен қаралған даму трансферттері – 206 896 мың теңге.

**III БӨЛІМ. БАҒДАРЛАМАЛЫҚ ҚҰЖАТТАРДЫҢ ІСКЕ АСЫРЫЛУЫН БАҒАЛАУ**

**3.1. 2018-2020 жылдарға арналған Аумақтарды дамыту бағдарламасының іске асырылуын бағалау**

Кеген ауданының 2018-2020 жылдарға арналған даму бағдарламасы Кеген ауданы мәслихатының 2018 жылғы 7 желтоқсан № 11-40 шешімімен бекітіліп, Кеген ауданы әкімінің 2019 жылғы қантардағы № 1 қаулысымен Кеген ауданы бойынша 2018-2020 жылдарға арналған даму бағдарламасын жүзеге асыру бойынша іс-шаралар жоспары жаңа редакцияда бекітілді.

Кеген ауданының 2018-2020 жылдарға арналған даму бағдарламасы мемлекеттік жоспарлау жүйесінің жоғары тұрған құжаттары негізінде бесжылдық кезеңге арналып әзірленеді. Аумақтарды дамыту бағдарламасы негізгі бағыттарды, мақсаттарды, нысаналы индикаторларды, қажетті ресурстарды қамтиды.

***Бағдарламаның 1 бағыты - Экономиканың дамуы***

Мақсаттары:

- Өнеркәсіпте құрылымдық өрлеу;

-Агроөнеркәсіп субъектілерінің бәсекеге қабылеттігінің өсуіне жағдай жасау;

-Шағын және орта кәсіпкерлікті, сауданы дамыту;

-Инновациялардыдамытужәнеинвестициялардытарту;

-Экономикалық өсім орталықтарың дамыту.

***2 бағыт - Әлеуметтік сала***

Мақсаттары:

-Білім сапасы мен қолжетімділігін қамтамасыз ету, балалардың заңды мұдделерін күзету және қорғау жүйесінің тиімділігін арттыру. Мемлекеттік жастар саясатының тиімділігін арттыру;

- Халық денсаулығын жақсарту;

 - Халықты жұмыспен қамтылушылық шараларының нәтижесін арттыруға жәрдемдесу және азаматтардың еңбек құқықтарын қорғау;

- Әлеуметтік деңгейді көтеру;

- Мәдениетті дамыту;

- Бұқаралық спортты дамыту;

- Туризм индустриясының тұрақты дамыту;

- Үштілді дамыту.

***3 бағыт. Қоғамдық қауіпсіздік және құқықтық тәртіп***

Мақсаты – Қоғамдық қауіпсіздік және құқықтық тәртіпті қамтамасыз ету.

***4 бағыт. Инфрақұрылым***

Мақсаттары:

-Күнделікті өмірде азаматтарға және ұйымдарға ақпараттық-коммуникациялық технологияларды толықтай пайдалануға ауысуға жәрдемдесу

- Құрылыстыдамыту;

- Көлікинфрақұрылымыңдамыту;

-Тұрғынүй-коммуналдықшаруашылығындамыту.

***5 бағыт. Экология және жер ресурстарын дамыту***

Мақсаты – Ауданның экологиялық жағдайын дамыту.

***6 бағыт. Мемлекеттік басқару***

Мақсаты- Компетентті мемлекеттік қызметшілер корпусын құру

1) мемлекеттік қызметшілердің таза ауысуы (мемлекеттік қызмет жүйесінен кету) жоспар 6,1%, орындалғаны 6,5%.

2018 жылы өнеркәсіп саласында 18 122,9 млн. теңгенің өнімі өндірілген. Өнеркәсіп өнімдерінің нақты көлем индексі 109,4 пайызды құрады*.*

Ауылшаруашылығы саласында 20 460,2 млн. теңгенің өнімі өндірілген. Ауылшаруашылығы өнімдерінің нақты көлем индексі 103,6 пайыз*.*

Шағын және орта кәсіпорындардың өндірген өнімдерінің көлемі 12 116,6 млн. теңгені құрады.

Бөлшек тауар айналымы көлемінің нақты көлем индексі 104,6 пайыз*.*

Негізгі капиталдағы инвестициялардың нақты көлем индексі 140,3 пайыз.

Жыл басынан аудандағы барлық мәдениет үйлері мен клубтар белгіленген жоспар бойынша халыққа мәдени қызмет көрсетуде.

Кеген ауданы мен өңірлердің жолдарын ағымдағы жөндеу жұмысынан өткізуге 84,4 млн теңге бөлінген.

Аумақтық даму бағдарламасында 2018 жылы орындалуы тиіс 11 индикатор жоспарланған, оның 10 индикаторы орындалған. Өңдеу өнеркәсібі өнімін шығарудың нақты көлем индексі жоспармен 100% болса, нақты орындалуы 99% болған, орындалмау себебі өңдеу өнеркәсібі негізінен үй шаруашылығындағы жеке адамдардың өндірген өнімінен есептелуімен байланысты.

**3.2. Өңірде басқа да бағдарламалық құжаттардың іске асырылуы туралы ақпарат.**

2018 жылы «Өңірлерді дамыту» бағдарламасы бойынша Ақсай *(30 млн.тг),* Талды *(21 млн.тг),* Жалаңаш *(10 млн.тг)* ауылдарының ауыз су жүйесін ағымдағы жөндеу жұмыстары жүргізіліп, пайдалануға берілді.

**IV БӨЛІМ. ЖЕКЕЛЕГЕН БАҒЫТТАР БОЙЫНША НӘТИЖЕЛЕРГЕ ҚОЛ ЖЕТКІЗУ**

**4.1. Бюджеттік инвестициялық жобалардың іске асырылу тиімділігін бағалау**

2018 жылы негізгі капиталға 4,2 млрд. теңге инвестиция тартылды. Бюджеттен тыс инвестициялар үлесі 26,2 % немесе 1,1 млрд. теңгені құрады.

Негізгі капиталдағы инвестициялардың нақты көлем индексі 2018 жылы 140,3 %- ға орындалды.

**4.2. Бюджеттік бағдарламалар әкімшілерінің бюджет қаражатының** **пайдаланылу тиімділігін бағалау.**

2018 жылы ауданның нақтыланған бюджет жоспарымен қаралған қаржы есебінен қаржылық жұмсаулар қарастырылып, бюджеттік бағдарлама әкімгерлері бойынша өзгерістер жасалынған.

Ал бюджеттің шығыстары негізінде бюджеттік бағдарлама әкімгерлері мен ведомствалық мекемелерге бөлінген қаржылар игеріліп, аудан бюджетінің шығыстары бойынша 2018 жылғы нақтыланған бюджет жоспары 99,9 пайызға орындалған.

**4.3. Мемлекет активтерін пайдаланылу тиімділігін бағалау.**

01.08.2018 ж.бухгалтерлік балансбойынша активтер есепті жылдың басына 289 125,9 теңгені, жыл соңына 2 187 040,0 мың теңгені құраған, оның ішінде: негізгі қорлар 1 690 660,1 мың теңге, материалдық емес активтер 91 440,4 мың теңге. Активтер 1 608 186,3 мың теңгеге көбейген.

**4.4 Квазимемлекеттік сектор субъектілері активтерінің пайдаланылу тиімділігін бағалау.**

01.01.2019 жылға ауданға қарасты 7 мемлекеттік кәсіпорындар тіркелген. Соның ішінде: 3 бала-бақша, 1 өнер мектебі, 1 мектеп өндірістік оқу комбинаты, 1 мәденеиет үйі, аудандық газет редакциясы «Қарқара» ЖШС.

Білім саласына қарасты мектепке дейінгі және оқытуды Балауса бала-бақшасы) қаржыландыруға 2018 жылы бекітілген бюджет 72 486,0 мың теңге болса, нақтыланған бюджетпен 104 509,0 мың теңге қаржы қаралған. Бюджеттің атқарылу барысы бойынша жыл соңына кассалық шығыс 96681,0 мың теңгені құраған немесе игерілуі 92,5%. Балауса бала-бақшасы 280 орынға арналған ата-анадан 13 884,5 мың теңге түскен.

Білім саласына қарасты мектепке дейінгі және оқытуды Балбөбек бала-бақшасы) қаржыландыруға 2018 жылы бекітілген бюджет 45 780,0 мың теңге болса, нақтыланған бюджетпен 46 688,0 мың теңге қаржы қаралған. Бюджеттің атқарылу барысы бойынша жыл соңына кассалық шығыс 46 688,0 мың теңгені құраған немесе игерілуі 100%. Балбөбек бала-бақшасы 140 орынға арналған ата-анадан 6 044,0 мың теңге түскен.

Білім саласына қарасты мектепке дейінгі және оқытуды Балдаурен бала-бақшасы) қаржыландыруға 2018 жылы бекітілген бюджет 17 625,0 мың теңге болса, нақтыланған бюджетпен 16 883,0 мың теңге қаржы қаралған. Бюджеттің атқарылу барысы бойынша жыл соңына кассалық шығыс 16 883,0 мың теңгені құраған немесе игерілуі 100%. Балдаурен бала-бақшасы 50 орынға арналған ата-анадан 1 940,0 мың теңге түскен.

Білім саласына қарасты балаларға қосымша білім беру (Кеген өнер мектебі) 2018 жылы бекітілген бюджет 39 580,0 мың теңге болса, нақтыланған бюджетпен 39 580,0 мың теңге қаржы қаралған. Бюджеттің атқарылу барысы бойынша жыл соңына кассалық шығыс 39 580,0 мың теңгені құраған немесе игерілуі 100%. Кеген өнер мектебінде 447 бала білім алып, ата-анадан 1 319,0 мың теңге түскен.

Білім саласына қарасты кәсіптік оқытуды ұйымдастыруға (Жалаңаш мектеп аралық оқу өндірістік комбинаты) 2018 жылы бекітілген бюджет 29 674,0 мың теңге болса, нақтыланған бюджетпен 30 137,0 мың теңге қаржы қаралған. Бюджеттің атқарылу барысы бойынша жыл соңына кассалық шығыс 30 137,0 мың теңгені құраған немесе игерілуі 100%.

Жалаңаш мектеп аралық оқу өндірістік комбинатында 274 бала білім алса, ата-анадан 1 228,0 мың теңге түскен. Мәдениет, спорт, туризм және ақпараттық саласында 2019 жылдың 1 қаңтарына аудандық мәдениет үйі және аудандық газет редакциясы «Қарқара» ЖШС жұмыс атқарады.

Жалпы 2018 жылы жергілікті бюджеттен осы салаларға бекітілген жоспар 32 935,0 мың теңге болса, нақтыланған бюджетпен 37 585,0 мың теңге қаржы қаралған. Бюджеттің атқарылу барысы бойынша жыл соңына кассалық шығыс 37 585,0 мың теңгені құраған немесе игерілуі 100 % болды.

**4.5. Жүргізілген мемлекеттік аудит нәтижелерін бағалау**

Қазақстан Республикасының бюджет жүйесінің қағидаттарына сәйкес 2018 жылы аудан мекемелеріне ауданның жаңа ашылуына байланысты Алматы облысы бойынша тексеру комиссиясы тарапынан мемлекеттік мекемелер мен мемлекеттік кәсіпорындарда аудит жүргізілген жоқ.

**V БӨЛІМ. ҚОРЫТЫНДЫ БӨЛІК**

**5.1.Тұжырымдар**

1. Кеген ауданының 2018 жылы бюджеттің нақтыланған шығын жоспары 2 490 460,0 мың теңге, кассалық шығындары 2 490 448,7 мың теңге, немесе 99,9% орындалған.

2. Ауданның 2018 жылдағы аумақтық даму бағдарламасында көзделген индикаторлары орындалған.

3. Аудан бюджеті параметрлерінің түзетілуіне және нақтыланылуына қарамастан, шығыс бөлігі бойынша бюджеттік қаражаттардың 11,3 мың теңге сомасы игерілмеген.

4. Аудандық бюджеттің атқарылу қорытындысы бойынша 1 139,4 мың теңге сомасына дебиторлық берешекке, 302,3 мың теңге кредиторлық берешекке жол берілген.

 5. 2018 жылы негізгі капиталға 4,2 млрд. теңге инвестиция тартылды. Бюджеттен тыс инвестициялар үлесі 26,2 % немесе 1,1 млрд. теңгені құрады.

Негізгі капиталдағы инвестициялардың нақты көлем индексі 2018 жылы 140,3 %- ға орындалды.

6. 2018 жылы аудандық бюджеттің негізгі параметрлері толықтай жүзеге асып, мемлекеттік органдар мен бюджеттік ұйымдардың жұмысын қамтамасыз етуге мүмкіндік берді.

7. Ауданда жыл нәтижесі бойынша жалпы әлеуметтік-экономикалық дамудың макроэкономикалық тұрақтылық сақталған.

**5.2. Ұсынымдар**

Кеген ауданының әкімдігіне, аудандық бюджеттік бағдарламалар әкімшілеріне ұсынылады:

1. Жергілікті бюджетті кірістер және шығыстар бойынша қалыптастыру және атқару кезінде Қазақстан Республикасының қолданыстағы бюджеттік және өзге заңнамалары басшылыққа алуды.

2. Қандай да болсын түсімдер мен шығыстарды бюджеттің жобасына енгізу қажеттілігін айқындайтын бюджеттік жүйе қағидаттарының, нормативтік құқықтық актілердің және өзге құжаттардың негізінде жергілікті бюджеттің кіріс және шығыс бөліктерін жоспарлау және олардың көлемінің негізділігі, сондай-ақ бюджеттік қаражатты және мемлекет активтерін пайдалану Қазақстан Республикасының заңнамаларына сәйкес жүзеге асыруға.

3. Бюджеттік бағдарламалардың әкімшілері бюджеттік бағдарламаларда, аумақты дамыту бағдарламасында жоспарланған тура және түпкілікті нәтижелерге қол жеткізу жөнінде шаралар қабылдауға.

4. Бюджеттік бағдарлама әкімшілерінің бюджет, зейнетақы және басқа да қорлар алдындағы тиісті төлемдерді уақытылы аударылуын қамтамасыз ете отырып, дебиторлық берешектерді жою, алдағы уақытта жол бермеу жұмыстарын жандандыруға.

5. Бюджеттік инвестициялық жобалар бойынша тікелей және түпкілікті нәтижелерге қол жеткізуді қамтамасыз ету.

**ЕСЕПКЕ ҚОСЫМШАЛАР**

1. Кеген ауданының 2018 жылға арналған аумақтық даму бағдарламасының орындалуы туралы мәлімет №1-кесте.

Бөлім басшысы-мемлекеттік аудитор Н. Қалқаев